作者:王維
標題:愚公穀三首
內容:愚穀與誰去，唯將黎子同。非須一處住，不那兩心空。甯問春將夏，誰論西複東。不知吾與子，若個是愚公。吾家愚穀裡，此谷本來平。雖則行無跡，還能回應聲。不隨雲色暗，只待日光明。緣底名愚穀，都由愚所成。借問愚公穀，與君聊一尋。不尋翻到谷，此穀不離心。行處曾無險，看時豈有深。寄言塵世客，何處欲歸臨。